text: Популярна психология и хомеопатия - Развлечение - Дневник
  14:41, 20 апр 05 , 586
  Интересът към подобни четива традиционно е голям. Това обяснява и факта защо тези книги през последните години излизат във все по-високи тиражи и с все по-добър дизайн. "Размърдай си мозъка" на Лудвиг Конеберг и Силке Грамер-Ротлер е занимателна книга, която предлага оригинален метод за преодоляване на блокажи при учене и представя система от леки двигателни упражнения, разработени по идеята за еволюционното развитие на мозъка. Основната идея на авторите – и двамата са педагози, консултанти по проблемите на обучението, е, че не един музикант, поет или художник остават нереализирани, защото поради незнание никога не са били поощрени да се развиват. А целта на това помагало е да избегне подобни грешки.
  "Клинична хомеопатична материя медика" на д-р Иван Несторов е впечатляваща като обем книга. Впечатлява също и фактът, че изданието може да се използва като достоверен базов справочник за приложението на хомеопатията. При това не само от лекаря, но и от хората без медицинско образование, които искат да знаят нещо повече по темата.